ประกอบธุรกิจของแต่ละสายผลิตภัณฑ์

(1) ลักษณะผลิตภัณฑ์หรือบริการ

บริษัท โรงพยาบาลรามคำแหง จำกัด (มหาชน) ประกอบธุรกิจหลัก คือ โรงพยาบาลเอกชน
และธุรกิจเสริม คือ บริการสอบเทียบเครื่องมือแพทย์และขายเครื่องมือแพทย์ เวชภัณฑ์บางประเภท
(ได้อธิบายไว้แล้วในหัวข้อลักษณะการประกอบธุรกิจ)

ผลกระทบและข้อจำกัดในการประกอบธุรกิจโรงพยาบาลเอกชน

โรงพยาบาลเอกชนขณะนี้ดำเนินการภายใต้พระราชบัญญัติสถานพยาบาล 2541 การกำหนดแบบ

ฟอร์มใบเสร็จ
การกำหนดศูนย์ข้อมูลที่จะให้รายละเอียดในเรื่องราคาค่ารักษาพยาบาลแก่ผู้ป่วยโดยง่าย และ

โปร่งใส

นอกจากนี้ผู้ประกอบวิชาชีพในโรงพยาบาลเอกชนจะต้องปฏิบัติงานภายใต้ด้านจริยธรรม
โดยสภาวิชาชีพต่าง ๆ เช่น แพทยสภา ทันตแพทยสภา ซึ่งทั้งหมดนี้ก็คือข้อจำกัดที่เกิดขึ้น
แต่ทางโรงพยาบาลก็ได้

ปรับตัวตามกฎระเบียบที่มีอยู่ได้อย่างดี
เท่าที่ผ่านมาก็ยังไม่พบความเสี่ยงที่จะกระทบต่อธุรกิจโรงพยาบาล

เอกชน

ในเรื่องสิ่งแวดล้อม ทางโรงพยาบาลได้ดูแลผลกระทบต่อสิ่งแวดล้อมอย่างดี อาทิเช่น
เราได้ลงทุนสร้างบ่อบำบัดน้ำเสีย 2 บ่อ ในปี 2541, 2549
และดูแลคุณภาพของน้ำให้อยู่ในเกณฑ์มาตรฐานที่ดีอย่างต่อเนื่องมาตลอด
นอกจากนี้ทางโรงพยาบาลได้ดูแลแยกขยะติดเชื้อ
และการจัดเก็บมาตรฐานโดยร่วมกับกรุงเทพมหานคร ซึ่งเป็นผู้เก็บไปทำลาย ทิ้ง

(2) การตลาดและภาวะการแข่งขัน

  (ก) นโยบายและลักษณะการตลาดของผลิตภัณฑ์หรือบริการที่สำคัญ

- กลยุทธ์การแข่งขัน

  1. โรงพยาบาลจะเน้นในด้านภาพพจน์การให้บริการด้านต่าง ๆ ครบทุกสาขาไม่เจาะจง

สาขาด้านใดเป็นพิเศษ
โดยทางโรงพยาบาลจะให้การบริการตรวจรักษาโดยแพทย์ผู้เชี่ยวชาญเฉพาะสาขา
ไม่ใช่แพทย์เวชปฏิบัติทั่วไป และใช้เครื่องมือทางการแพทย์เฉพาะด้านที่ดี ทันสมัย
ซึ่งจะทำให้การรักษามี

ประสิทธิภาพ และถูกต้องแม่นยำ

2. โรงพยาบาลให้ส่วนลดแก่ลูกค้าประจำของโรงพยาบาล ที่สมัครเป็นสมาชิกของ

โรงพยาบาลรามคำแหง 10% สำหรับผู้ที่จ่ายเงินสด และ 7.5% สำหรับผู้ที่จ่ายด้วยเครดิตการ์ด
ด้านกลุ่มลูกค้า

เป้าหมาย โรงพยาบาลกำหนดกลุ่มลูกค้าเป้าหมาย คือ ผู้ที่อาศัยอยู่ในบริเวณใกล้เคียงโรงพยาบาล
บริษัทประกันและ บริษัทต่าง ๆ ที่ตั้งอยู่ในพื้นที่ใกล้เคียงกับโรงพยาบาล

ข้อได้เปรียบและเสียเปรียบของโรงพยาบาลเมื่อเทียบกับคู่แข่ง

ข้อได้เปรียบ

1. ทำเลที่ตั้งของโรงพยาบาล โรงพยาบาลรามคำแหงตั้งอยู่บนถนนรามคำแหง
ซึ่งเป็นศูนย์กลางของชุมชนย่านผู้อยู่อาศัยหนาแน่นมากที่สุดชุมชนหนึ่ง โดยมีสถานที่สำคัญ ๆ ล้อมรอบ
ได้แก่ มหาวิทยาลัย

รามคำแหง, ตลาดบางกะปิ, แฟลตคลองจั่น, ชุมชนเขตลาดพร้าว, บจก.โอสถสภาเต็กเฮงหยู,
บจก. ไทยน้ำทิพย์, ห้างสรรพสินค้าต่าง ๆ เช่น เดอะมอลล์ สาขารามคำแหง และ บางกะปิ
ตั้งแต่ปี 2549 สนามบินสุวรรณภูมิ ซึ่งอยู่ในโซนเดียวกับโรงพยาบาลได้เปิดดำเนินการใช้แล้ว
ทำให้บริเวณนี้มีชุมชนหนาแน่นมากขึ้นทุกปี

2. การบริการการรักษา
โรงพยาบาลรามคำแหงจะเน้นการให้บริการการรักษาเฉพาะทางที่มีคุณภาพ

กล่าวคือ
การใช้แพทย์ผู้เชี่ยวชาญเฉพาะสาขาเท่านั้นในการรักษาคนไข้จึงทำให้ผลการรักษาพยาบาลมีประสิทธิ-

ภาพดีกว่าการใช้แพทย์เวชปฏิบัติทั่วไปทำการตรวจรักษาขั้นต้นก่อนแล้วจึงให้แพทย์เฉพาะสาขาตรวจรักษาอีกครั้งหนึ่ง
ซึ่งจะทำให้คนไข้ต้องเสียค่าใช้จ่าย และระยะเวลาในการรักษาเพิ่มขึ้น

3. ราคาอยู่ในระดับมาตรฐาน โรงพยาบาลมีนโยบายที่จะกำหนดราคาให้อยู่ในเกณฑ์ที่ยุติธรรม และ

เป็นไปตามมาตรฐานของตลาด
ทั้งนี้โดยคำนึงถึงประชาชนที่อาศัยอยู่ในบริเวณนั้นซึ่งมีฐานะการเงินอยู่ใน

ระดับปานกลาง

4. หอพักพยาบาล ขณะนี้โรงพยาบาลมีหอพักพยาบาล 3 หลัง คือ

1. อยู่ในบริเวณเดียวกับโรงพยาบาล 2 หลัง

2. อยู่ที่รามคำแหง ซอย 50 อยู่ห่างจากโรงพยาบาลประมาณ 1 กิโลเมตร และมีรถรับส่งพยาบาล

เป็นการเพิ่มความสะดวกสบายให้แก่บุคลากรของโรงพยาบาล ทั้งนี้เนื่องจากในธุรกิจประกอบกิจการ

โรงพยาบาล บุคลากรโดยเฉพาะอย่างยิ่งพยาบาลเป็นปัจจัยสำคัญประการหนึ่ง
ดังนั้นการที่โรงพยาบาลมีหอพักพยาบาลจึงเป็นการเพิ่มแรงจูงใจที่จะสามารถเหนี่ยวรั้งบุคคลากรไว้ได้ทางหนึ่ง

5. ภาพพจน์ (Image) โรงพยาบาลรามคำแหงได้เปิดให้บริการรักษาพยาบาลแก่บุคคลทั่วไปตั้งแต่
วันที่ 28 กุมภาพันธ์ 2531 ขณะนี้ครบรอบ 23 ปีแล้ว
จำนวนคนไข้ของโรงพยาบาลก็เพิ่มมากขึ้นเรื่อย ๆ การที่โรงพยาบาลมีคนไข้จำนวนมากในแต่ละวัน
ก็ส่งผลให้มีแพทย์จำนวนมากมาติดต่อขอทำงานที่นี่
ทำให้ทางโรงพยาบาลสามารถคัดเลือกเฉพาะแพทย์ที่มีความรู้ ความสามารถดีให้กับโรงพยาบาลได้
การที่โรงพยาบาลมีแพทย์ดี พนักงานดี บริการเยี่ยม
ทำให้ภาพพจน์ของโรงพยาบาลดีในสายตาของประชาชนที่มาใช้บริการ

6. ด้านบุคลากร โรงพยาบาลรามคำแหงได้เปิดดำเนินกิจการมา 23 ปีแล้ว จำนวนคนไข้ของ

โรงพยาบาลก็เพิ่มมากขึ้นเรื่อย ๆ
ทำให้โรงพยาบาลรามคำแหงเป็นโรงพยาบาลที่มีศักยภาพและความมั่นคงสูงโรงพยาบาลหนึ่ง
ทำให้มีพนักงานจำนวนมากมาสมัครงานที่นี่
ทางโรงพยาบาลจึงมีโอกาสคัดเลือกบุคลากรที่ดีมาทำงานให้กับโรงพยาบาล

ข้อเสียเปรียบ

1. ด้านการจราจร เนื่องจากชุมชนดังกล่าวเป็นชุมชนที่มีผู้อาศัยหนาแน่น
ดังนั้นจึงส่งผลในเรื่องของการจราจรที่ติดขัดด้วย
แต่ปัจจุบันทางกรุงเทพมหานครได้มีการตัดถนนสายใหม่
สะพานลอยและในอนาคตจะมีรถไฟฟ้าผ่านย่านรามคำแหง ซึ่งจะช่วยลดปัญหาการจราจรได้มาก

- การจำหน่ายและช่องทางการจำหน่าย

โรงพยาบาลจะขายบริการให้แก่ลูกค้า 2 ประเภท คือ

1. ลูกค้าที่เดินเข้ามาในโรงพยาบาลเอง ชำระค่าบริการเป็นเงินสด มีประมาณ 76.30 % ของ

รายได้ทั้งหมด

2. ลูกค้าที่เป็นบริษัท Contract โดยบริษัทนั้นจะส่งพนักงานมาทำการรักษาที่โรงพยาบาล
แล้วทางโรงพยาบาลจะเรียกเก็บชำระจากบริษัท Contract โดยตรง มีประมาณ 23.70%
ของรายได้ทั้งหมด
ทางบริษัทมีนโยบายที่จะเพิ่มลูกค้าประเภทนี้ให้มากขึ้นแต่ก็จะเลือกเฉพาะลูกค้าที่มีคุณภาพดีเท่านั้น
เพื่อป้องกันหนี้สูญที่อาจจะเกิดขึ้นได้ ในปี 2554 ทางบริษัทฯ สามารถเพิ่มลูกค้าประเภทนี้จาก
23.40 % เป็น 23.70 %

(ข) ภาวะอุตสาหกรรมและการแข่งขัน

ปัจจัยแห่งความสำเร็จของผู้ประกอบอุตสาหกรรมโรงพยาบาล

ปัจจัยแห่งความสำเร็จของโรงพยาบาลเอกชน คือ ภาพลักษณ์ (Image)
ที่ดีที่จะทำให้ผู้ป่วยเข้ามารักษาในโรงพยาบาลเอกชน
เนื่องจากคุณภาพการรักษาพยาบาลของโรงพยาบาลแต่ละโรงนั้นไม่สามารถเปรียบเทียบกันได้โดยตรง
ทำให้ความยืดหยุ่นของอุปสงค์ (elasticity of demand) สูง
ผู้ป่วยสามารถทนต่อการเปลี่ยนแปลงของราคาได้ดี
โดยเฉพาะโรงพยาบาลที่สามารถสร้างภาพลักษณ์ได้ดี ภาพลักษณ์ที่ดีของ

อุตสาหกรรมโรงพยาบาลเอกชนที่ดีเกิดขึ้นจาก

1. คุณภาพของแพทย์ (quality of core product)
โรงพยาบาลใดสามารถคัดเลือกแพทย์ที่มีคุณภาพทางด้านความรู้ความชำนาญ
และมีศิลปการรักษาพยาบาล ย่อมทำให้ได้รับความไว้เนื้อเชื่อใจจากผู้ป่วย
และมีเครื่องมือแพทย์ที่ทันสมัย เหมาะสมในเวลานั้น

2. การทำการตลาดที่เหมาะสม จะทำให้ภาพลักษณ์ของคุณภาพการรักษาพยาบาลใน

สายตาของผู้ป่วยสูงขึ้นและเป็นที่รู้จักอย่างกว้างขวาง

  ในปี 2554 ทางโรงพยาบาลได้ทำการตลาดดังนี้

-   ลงโฆษณา ในหนังสือพิมพ์ไทยรัฐ, หนังสือพิมพ์เดลินิวส์ และหนังสือพิมพ์ซื่อเจียเยอะเป้า

-   ผ่านสื่อทางวิทยุ FM 103.5 Mhz. และ 100.5 Mhz.

-   ผ่านสื่อโทรทัศน์ TV Scoop ช่อง 3, 5, 7, 11

-   ป้ายโฆษณากลางแจ้ง ที่ตึกริมสะพานลอยรามคำแหง–แยกลำสาลี, ตึกริมถนนสุขาภิบาล 1,
    ริมถนนมอเตอร์เวย์, ตึกริมถนนลาดพร้าว และ ทางด่วนดินแดง- พระราม 9

-   โบชัวร์คลินิกเฉพาะทาง

-   เว็บไซด์ http://www.ram-hosp.co.th

-   Internet Marketing online

-   ออกวารสารโรงพยาบาล 3 ฉบับ

  ฉบับที่ 1 มกราคม-มีนาคม 2554 ในหัวข้อเรื่อง

1) โรงพยาบาลรามคำแหง เพิ่มศักยภาพการรักษาโดยนำเข้าเทคโนโลยีการตรวจหา

ภาวะเสี่ยงในการเกิดอัมพาตเฉียบพลัน ทางผู้บริหารของโรงพยาบาลได้รับเชิญจาก บริษัท อโลก้า
จำกัด แห่งประเทศญี่ปุ่น ผู้ผลิตอุปกรณ์การแพทย์โดยใช้เทคโนโลยีทันสมัย
โดยมีจุดเด่นที่เครื่องอัลตร้าซาวด์
สำหรับใช้ตรวจวิเคราะห์และหาสาเหตุการเกิดอาการของโรคในกลุ่มต่าง ๆ เช่น โรคหัวใจ
สูตินรีเวช โรคในช่องท้อง ทั้งระบบทางเดินอาหารและโรคหลอดเลือดสมอง

วัตถุประสงค์ของการเข้าเยี่ยมชมโรงงาน
เพื่อจัดหาอุปกรณ์-เครื่องมือทางการแพทย์ที่สูงล้ำด้วยเทคโนโลยี+ความเชี่ยวชาญของแพทย์
เพื่อเพิ่มศักยภาพในด้านการตรวจรักษาให้ล้ำหน้ายิ่งขึ้น
อันจะส่งผลให้ผู้ป่วยรอดพ้นจากการถูกเบียดเบียนจากบรรดาโรคต่าง ๆ
โดยใช้ระยะเวลาให้น้อยที่สุด ตัวอย่าง เช่น
อาการหลอดเลือดสมองตีบซึ่งหากผู้ป่วยไม่ได้รับการตรวจวินิจฉัยและรักษาทันท่วงทีแล้วจะมีโอกาสลุกลามบานปลายกลายเป็นอัมพฤกษ์หรืออัมพาตได้ในที่สุด
ผู้ใกล้ชิดและผู้ป่วยควรจะศึกษาถึงอาการของโรค เช่น ปากเบี้ยว, อยู่ ๆ พูดไม่รู้เรื่อง,
แขน-ขาอ่อนแรง ผู้ที่เคยเป็นแล้วอาจกลับมาเป็นอีกได้ในเวลาต่อมา
ซึ่งถ้าเริ่มมีอาการดังกล่าวควรจะรีบส่งเข้ารับการตรวจรักษาโดยเร็ว
เพื่อให้รอดพ้นจากโรคหลอดเลือดสมองตีบเฉียบพลันที่อาจทำให้เป็นอัมพฤกษ์ หรือยิ่งกว่านั้น คือ
อัมพาตนั่นเอง การบำบัดรักษาโรคดังกล่าวนอกจากต้องใช้แพทย์ผู้เชี่ยวชาญเฉพาะทางแล้ว
ยังต้องพึ่งอุปกรณ์การแพทย์หลายชนิด เช่น เครื่องตรวจเอ็กซเรย์คอมพิเวเตอร์ความเร็วสูง
เครื่องเอ็กซเรย์ด้วยคลื่นแม่เหล็กไฟฟ้า
โดยเฉพาะเครื่องอัลตร้าซาวด์ที่ได้รับการประดิษฐ์คิดค้นขึ้นใหม่
สำหรับสภาพหลอดเลือดที่ช่วยให้แพทย์เห็นสภาพหลอดเลือดของผู้เข้ารับการรักษาได้อย่างชัดเจนโดยไม่ต้องใช้รังสี
นอกจากนี้ทางโรงพยาบาลได้เพิ่มทางเลือกให้ผู้ป่วยที่ต้องการเลี่ยงการผ่าตัดโดยใช้วิธีรักษาโดยการขยายหลอดเลือดที่ตีบแทน
ขณะนี้ทางโรงพยาบาลกำลังพิจารณานำอุปกรณ์รุ่นใหม่ ๆ
เข้ามาใช้ประโยชน์เพิ่มเติมให้ครอบคลุมถึงการรักษาพยาบาลด้านอื่น ๆ เช่น โรคหัวใจ สูตินรีเวช
และโรคในระบบทางเดินอาหาร ควบคู่ไปด้วย

2) ผู้ป่วยหมอนรองกระดูกเบาใจได้..............แพทย์ใช้การส่องกล้องช่วยรักษา
ซึ่งจะทำให้เจ็บแผลน้อยกว่า, ระยะเวลาของการนอนโรงพยาบาลสั้นลง, ฟื้นตัวเร็วกว่าการผ่าตัด,
สามารถเดินได้ใน 1-2 วันหลังการส่องกล้อง, สามารถกลับไปทำงานและใช้ชีวิตตามปกติได้เร็วขึ้น

อาศัยความเชี่ยวชาญของแพทย์ผู้รักษาร่วมกับเทคโนโลยีทางการแพทย์ที่มีประสิทธิภาพส่งผลให้มองเห็นลักษณะความเสียหายที่เกิดได้อย่างชัดเจน
ส่งผลให้การผ่าตัดรักษาเป็นไปอย่างแม่นยำ ตรงจุด
และมีประสิทธิภาพซึ่งช่วยลดความบอบช้ำของแผลผ่าตัดและผู้ป่วยไม่ต้องเจ็บตัวมากเหมือนการผ่าตัดแบบดั้งเดิม

โรคเกี่ยวกับหมอนรองกระดูกเคลื่อนมักเกิดจากหมอนรองกระดูกที่เสื่อมตามอายุ
เมื่อร่างกายเสื่อมสภาพ หรือมีการใช้งานไม่ถูกต้อง
ใช้งานมากกว่าที่หมอนรองกระดูกจะรับน้ำหนักได้ จะส่งผลให้หมอนรองกระดูกเสื่อมสภาพ
โดยอาจจะฉีกขาด แตก หรือ เกิดการเคลื่อนตัว ทำให้ผู้ป่วยมีอาการปวดร้าวไปยังส่วนอื่น ๆ
ของร่างกาย การรักษาโรคหมอนรองกระดูกเคลื่อนกดทับเส้นประสาทเป็นเพียงการรักษาที่ปลายเหตุ
ดังนั้นส่วนที่ควรตระหนัก คือ การดูแลสุขภาพร่างกายให้แข็งแรงอยู่เสมอ ออกกำลังกายเป็นประจำ
ควบคุมน้ำหนักตัวให้อยู่ในเกณฑ์มาตรฐาน และยกของให้ถูกวิธี
ซึ่งจะสามารถช่วยชะลอการเสื่อมของหมอนรองกระดูกได้อีกทางหนึ่ง

3) พังผืดออกฤทธิ์ จนอุ้งมือแฟบ มือไม้ชาหมดแรง การเกิดพังผืดที่ข้อมือนั้นสามารถ
เกิดขึ้นได้กับผู้ป่วยทุกเพศทุกวัย ดังนั้น หากเกิดอาการมือชาก็ควรจะพิจารณาว่าชาอย่างไร เช่น
ชาทั้งมือ, ชาบางนิ้ว, บางส่วนชา 3 นิ้ว
ปัจจุบันแพทย์สามารถสันนิษฐานสาเหตุของการชามือได้จากอาการของผู้ป่วย

เบื้องต้น หลังจากนั้นจึงนำผู้ป่วยเข้ารับการตรวจกล้ามเนื้อและประสาทด้วย EMG เครื่อง EMG
สามารถบอกความผิดปกติในการทำงานของกล้ามเนื้อ และระบบประสาทส่วนปลาย คือ
ตั้งแต่เซลล์ประสาทสั่งการในไขสันหลัง เส้นประสาทรับความรู้สึกและเส้นประสาทสั่งการ
จนกระทั่งความผิดปกติที่เป็นมาตั้งแต่กำเนิด หรือ เกิดขึ้นภายหลัง โดยมีหลักฐานแสดงอย่างชัดเจน
เพื่อช่วยให้แพทย์ที่ทำการรักษาได้ทราบถึงกำเนิดโรคและสามารถวางแผนการรักษาได้อย่างถูกต้องมากขึ้นด้วย

ปัจจุบันการรักษาโรคนี้ สามารถทำได้ 2 วิธี คือ การส่องกล้องผ่าตัด
ซึ่งจะทำให้แผลผ่าตัดเล็กแต่ผลการผ่าตัดอาจไม่ประสบผลสำเร็จทุกราย
ด้วยข้อจำกัดในการมองเห็นของเครื่องมือ กับอีกวิธีหนึ่ง คือ การเปิดแผลผ่าตัดขนาดใหญ่
ซึ่งจะทำให้มีแผลผ่าตัดประมาณ 1-2 เซนติเมตร โดยการผ่าตัดตามแนวเส้นลายมือ
จากกลางฝ่ามือไล่มาจนถึงข้อมือ
แต่การผ่าตัดในลักษณะนี้จะช่วยให้แพทย์เห็นพยาธิสภาพของเนื้อเยื่อภายในข้อมือได้อย่างชัดเจน
สามารถนำพังผืดออกจากข้อมือได้หมด มีความปลอดภัยและสามารถให้ผลการรักษาที่น่าพอใจได้

4) เทคโนโลยีอัลตร้าซาวด์ ตรวจหาความเสี่ยงในการเกิดอัมพาตเฉียบพลัน
โดยการตรวจด้วยเครื่องมือที่มีประสิทธิภาพ เช่น เอ็กซเรย์คอมพิวเตอร์
เอ็กซเรย์คลื่นแม่เหล็กไฟฟ้า และ อัลตร้าซาวด์ ซึ่งถือเป็นการตรวจที่เป็นสากล
มีประสิทธิภาพรวดเร็ว ค่าใช้จ่ายน้อยและผู้ป่วยไม่เจ็บตัว
จากนั้นจึงรักษาด้วยการทำบอลลูนลักษณะเดียวกับการขยายหลอดเลือดที่หัวใจ

ภาวะหลอดเลือดสมองตีบซึ่งเกิดจากไขมันอุดตันว่าเป็นสาเหตุของการเสียชีวิตเป็นอันดับ 3
รองจากมะเร็ง และโรคหัวใจ มักเกิดกับผู้ป่วยที่มีอายุมากกว่า 45 ปี หรือผู้ป่วยที่เป็นโรคเบาหวาน
สูบบุหรี่ หรือมีระดับไขมันสูง
ผู้ป่วยในกลุ่มเสี่ยงนี้มีโอกาสเศษผนังหลอดเลือดชิ้นเล็กชิ้นน้อยรวมทั้งก้อนเลือด
จากหัวใจจะไหลไปอุดตันหลอดเลือดส่วนปลายที่หล่อเลี้ยงสมอง
ทำให้ผู้ป่วยเกิดอาการทางระบบประสาท

ส่วนใหญ่แล้วหลอดเลือดของผู้ป่วยจะเกิดการตีบตันที่บริเวณลำคอ
ทำให้เป็นอุปสรรค์ขัดขวางการไหลเวียนของเลือดที่ส่งไปเลี้ยงสมอง
ด้วยเหตุนี้การรักษาหลอดเลือดตีบตันด้วยวิธีขยายหลอดเลือดและวางท่อค้ำยัน

บริเวณคอจึงเป็นหนึ่งในวิธีหลักที่แพทย์เลือกใช้เพื่อป้องกันไม่ให้ผู้ป่วยซึ่งมีภาวะหลอดเลือดตีบอยู่แล้วเกิดภาวะสมองขาดเลือดขึ้นในอนาคต
ซึ่งกระบวนการใส่ขดลวดจะคล้ายคลึงกับการสวนหัวใจเพื่อขยายหลอด

เลือด
โดยแพทย์จะใช้อุปกรณ์คล้ายร่มสอดเข้าไปก่อนเพื่อรองรับเศษผนังหลอดเลือดและก้อนเลือดขณะทำการขยายหลอดเลือด
อันจะช่วยป้องกันมิให้เศษเล็กเศษน้อยดังกล่าวไหลไปอุดตันหลอดเลือดที่ไปเลี้ยงสมอง

จากนั้นจึงทำการสอดสายสวนเข้าไปยังหลอดเลือด และสอดขดลวดค้ำยันเข้าไป ณ.
ตำแหน่งหลอดเลือดเป้าหมายบริเวณลำคอเพื่อค้ำผนังหลอดเลือดไว้และเปิดทางให้เลือดไหลได้สะดวกตามปกติ

ผู้ที่มีอาการหรือสัญญาณเตือนดังกล่าวไว้ข้างต้น ต้องมาพบแพทย์ภายใน 2-3

ชั่วโมง เพราะปัจจุบันมียาที่สามารถสลายก้อนเลือดได้อย่างรวดเร็ว
ผู้ป่วยที่ยังไม่เป็นแต่มีปัจจัยเสี่ยง ก็ควรปรับ

พฤติกรรมต่าง ๆ เช่น ลดหรืองดสูบบุหรี่ ทานอาหารเผ็ดให้มาก ๆ ออกกำลังกายสม่ำเสมอ
และหมั่นตรวจสุขภาพเป็นประจำ

ฉบับที่ 2 เมษายน – มิถุนายน 2554

1) พิษแผลเบาหวานทำให้ผู้ป่วยใจแป้ว หวิดถูกตัดขาเพราะหลอดเลือดตีบ

ผู้ป่วยรายหนึ่งป่วยเป็นโรคเบาหวานได้ 4-5 ปีแล้ว ช่วงหลังขาดการดูแลให้ความ

สำคัญในเรื่องการควบคุมระดับน้ำตาลในเลือด จึงส่งผลให้โรคแทรกซ้อน เช่น โรคหัวใจ โรคไต
ต่อมานิ้วโป้ง ด้านขวาเกิดดำและกลายเป็นแผลลุกลาม จึงเข้ารับการรักษาที่โรงพยาบาลแห่งหนึ่ง
พบว่ามีสาเหตุมาจากภาวะหลอดเลือดส่วนปลายตีบ และได้เข้ารับการรักษาด้วยการขยายหลอดเลือด
แต่แล้วอาการไม่ดีขึ้นซ้ำแผลยังมีทีท่าว่าจะลุกลามไปอย่างต่อเนื่อง
ผู้ป่วยจึงได้เปลี่ยนมารักษากับนายแพทย์สุทัศน์ ฮ้อศิริมานนท์ ศูนย์รักษาแผลเบาหวานที่เท้า
โรงพยาบาลรามคำแหง หลังจากตรวจวินิจฉัยเบื้องต้นแล้ว น.พ.สุทัศน์ จึงได้ทำการฉีดสี และ
เอ็กซเรย์คอมพิวเตอร์ เพื่อดูลักษณะของหลอดเลือด
และพบว่ายังคงมีการตีบตันของเส้นเลือดหลักที่ลงไปเลี้ยงเท้าอยู่บ้าง
ส่งผลให้เลือดที่ไหลไปเลี้ยงบริเวณปลายเท้าไม่เพียงพอ ทำให้ไม่อาจป้องกันการลุกลามของแผลที่
เกิดขึ้นได้ จึงจำเป็นต้องได้รับการรักษาด้วยการขยายหลอดเลือดซ้ำอีกครั้งหนึ่ง
แพทย์จึงได้ทำการรักษาด้วยการทำบอลลูนขยายหลอดเลือดบริเวณที่ตีบพร้อมทั้งใส่ขดลวดค้ำยันร่วมด้วย
เพื่อป้องกันการกลับมาตีบซ้ำ และ
ด้วยความชำนาญของแพทย์ควบคู่กับการใช้เทคโนโลยีที่มีประสิทธิภาพสูง
ส่งผลให้หลังจากนั้นแผลที่ทำท่าจะลุกลามกลับเริ่มดีขึ้นเรื่อย ๆ สุดท้ายผู้ป่วยไม่ต้องขัดขาทิ้ง
แต่จะต้องตัดนิ้วโป้งขวาเพียงนิ้วเดียว เนื่องจากนิ้วนั้นได้กลายสภาพเป็นเนื้อที่ตายไปแล้ว
ดังนั้นผู้ป่วยที่มีอาการดังกล่าวควรรีบมาปรึกษาแพทย์แต่แรกที่เป็น จะทำ
ให้ผลการรักษาดีกว่าการมาพบแพทย์ช้า

2) เจอแจ๊คพ็อตหลอดเลือดหัวใจตีบสนิท ผู้ป่วยเฮได้หลังหมอรักษาโดยไม่ผ่าตัด......

ประหลาดใจไม่มีสัญญาณเตือนล่วงหน้า โชคดีหมอตรวจพบขณะไปตรวจร่างกายประจำปี
โดยเข้ารับการขยายหัวใจด้วยบอลลูนจากโรงพยาบาลในจังหวัดของตนเองมาแล้วแต่เอาไม่อยู่
ทำเอาแทบหมดหวัง สุดท้ายจึงโล่ง

อกเมื่อเข้ามารักษาที่โรงพยาบาลรามคำแหง

ผู้ป่วยรายนี้ได้เข้ามาปรึกษากับ ร.ศ.น.พ.วสันต์ อุทัยเฉลิม และ น.พ.อุทัย พันชิต-พงษ์
อายุรแพทย์โรคหัวใจ ปรากฏว่ามีหลอดเลือดหัวใจเส้นหลักด้านขวาตีบสนิท 1 เส้น
แต่ไม่มีอาการหรือสัญญาณเตือนใด ๆ ให้เห็น เป็นเพราะยังมีเส้นเลือดฝอยเล็ก ๆ
ไหลไปหล่อเลี้ยงหัวใจอยู่ ถือว่าอยู่ในกลุ่มที่อันตรายมาก
แต่โชคดีที่ผู้ป่วยมีการตรวจร่างกายอยู่สม่ำเสมอ จึงทำให้สามารถพบความผิดปกติได้รวดเร็ว
และรักษาได้ทันท่วงที ภายหลังการรักษาด้วยการทำบอลลูนขยายหลอดเลือดที่ตีบสนิทได้เป็นผลสำเร็จ
ผู้ป่วยรู้สึกดีใจและกลับไปใช้ชีวิตตามปกติได้ หลังจากพักฟื้นไม่กี่วัน
ปัจจุบันเทคโนโลยีทางการแพทย์ก้าวหน้าไปถึงขั้นทำบอลลูนขยายหลอดเลือดที่ตีบสนิทได้โดยไม่ต้องผ่าตัด
แต่ทั้งนี้การรักษาดังกล่าวจำเป็นต้องอาศัยความชำนาญของแพทย์ผู้รักษาร่วมด้วย

3) ปวดข้อศอก-เข่า-ข้อเท้า อย่าวางใจ ภัยเงียบที่ไม่ควรรอก่อนที่จะสายไป

น.พ.สงัด ลิมปิวัฒกี ศัลยแพทย์ด้านกระดูกและข้อ โรงพยาบาลรามคำแหง เปิด

เผยว่า ปัจจุบันพบผู้ป่วยด้วยอาการปวดข้อ ปวดเข่า เพิ่มขึ้นเป็นจำนวนมาก เนื่องจากข้อต่าง ๆ
ต้องทำงานตลอด เวลา โดยเฉพาะ ข้อกระดูกสันหลัง ข้อสะโพก ข้อเท้า และหัวเข่า
จึงทำให้ข้อเหล่านี้เสื่อมและปวดได้ง่าย เพราะได้รับแรงกระแทกทุกวัน อาการปวดข้อต่าง ๆ
เหล่านี้อาจมีโอกาสก่อให้เกิดโรคได้หลายโรค เช่น หมอนรองกระดูกเสื่อม ข้อเท้าเสื่อม มะเร็ง
ฯลฯ ถ้าผู้ป่วยเกิดอาการปวดในระยะเริ่มต้น แล้วรีบไปขอคำแนะนำปรึกษา จากแพทย์
และได้เข้ารับการตรวจวินิจฉัยด้วยเครื่องมือที่มีประสิทธิภาพ จะช่วยให้พบต้นตอของอาการปวดได้
อย่างรวดเร็ว ชัดเจน และนำมาซึ่งการวางแผนการรักษาอย่างถูกต้องแม่นยำ และเห็นผล
ในแง่ของการรักษานั้น สามารถแบ่งได้ 2 แบบ แบบแรกคือการใช้วิธีรักษาแบบประคับประคอง
แบบที่สอง คือ การรักษาด้วยวิธีผ่าตัด โดยแพทย์จะพิจารณาจากอาการและความรุนแรง
หากผู้ป่วยยังเป็นไม่มากแพทย์อาจรักษาด้วยการรับประทานยา ทำกายภาพบำบัด
หรือฉีดยาจำพวกแก้อักเสบ และคลายกล้ามเนื้อ ในกรณีที่รักษาด้วยวิธีอื่นแล้วยังไม่เห็นผล
แพทย์อาจจำเป็นต้องรักษาด้วยวิธีผ่าตัด

ผู้ป่วยควรหลีกเลี่ยงการใช้งานข้อมากเกินไป หลีกเลี่ยงการเคลื่อนไหวซ้ำ ๆ
ออกกำลังกายอย่างสม่ำเสมอและพอเหมาะ ไม่มากหรือน้อยเกินไป
จะช่วยยืดอายุการใช้งานของข้อในร่างกายต่าง ๆ ได้อีกทางหนึ่ง

4. ตรวจมะเร็งลำไส้เล็กด้วยกล้องแคปซูล

เป็นนวัตกรรมล่าสุดที่ใช้ในการวินิจฉัยโรคในระบบทางเดินอาหาร กล้องชนิดนี้

สามารถตรวจได้ถึงส่วนที่ลึกที่สุดของลำไส้เล็ก ในจุดที่การส่องกล้องโดยทั่วไปเข้าไม่ถึง
ได้ผลการตรวจที่

ละเอียด ถูกต้อง แม่นยำและมีประสิทธิภาพ
อุปกรณ์หรือกล้องสำรวจทางเดินอาหารมีขนาดใหญ่ใกล้เคียงกับ

ยาเม็ดชนิดแคปซูล ทำให้สามารถกลืนได้สะดวกและปลอดภัย

วิธีการ เริ่มจากให้คนไข้กลืน “กล้องแคปซูล” พร้อมกับน้ำ กล้องจะเคลื่อนที่ไป

ตามส่วนต่าง ๆ ของระบบทางเดินอาหารโดยเฉพาะลำไส้เล็ก ซึ่งเป็นส่วนที่ตรวจได้ยากที่สุด
จากนั้นกล้องแคปซูลนี้จะออกมาพร้อมกับการถ่ายอุจจาระ ซึ่งไม่ทำให้เกิดอันตรายใด ๆ
ต่อร่างกายผู้ถูกตรวจ โดยภาพภายในทางเดินอาหารจะถูกบันทึกไว้ที่เครื่องซึ่งเชื่อมต่อจากภายนอก
ใช้เวลาทั้งหมดประมาณ 7 ชั่วโมง โดยสามารถบันทึกภาพได้ 2 ภาพต่อวินาที และเก็บภาพได้
50,000 ภาพ ข้อดีของการตรวจด้วยกล้องแคปซูล คือ ผู้เข้ารับการตรวจไม่ต้องบอบช้ำ
หรือเจ็บตัวจากการตรวจด้วยวิธีแบบเดิม ๆ เช่น การกลืนแป้งเอ็กซเรย์
กล้องแคปซูลยังสามารถหารอยโรคภายในลำไส้เล็กในข้างที่มีความยาวมาก และในจุดที่ลึกมากได้
แพทย์สามารถนำข้อมูลภาพมาทำการวิเคราะห์ทั้งในรูปแบบภาพนิ่ง และภาพเคลื่อนไหว
เพื่อช่วยในการวินิจฉัยโรคได้อย่างแม่นยำ

ฉบับที่ 3 กรกฎาคม-กันยายน 2554

1) ตรวจโรคแผลในกระเพาะอาหาร โดยไม่ต้องส่องกล้อง ด้วยวิธีการ......เป่าลม

หายใจและวัดหาระดับยูเรีย (Urea Breath Test)
สาเหตุของการเกิดโรคกระเพาะหรือโรคแผลในกระเพาะอาหาร ทางการแพทย์เรียกว่า
โรคแผลเปปติค (Peptic Ulcer) ซึ่งจะเกิดเป็นแผลที่บริเวณกระเพาะอาหาร, ลำไส้เล็ก
ส่วนต้นซึ่งติดกับกระเพาะอาหาร ส่วนใหญ่ผู้ป่วยจะประสบปัญหาการเป็น ๆ หาย ๆ สาเหตุสำคัญ คือ
มีการเกิดเชื้อแบคทีเรียชนิดหนึ่ง คือ เอช.ไบโลไร (H.Pylori : Helicobacter pylori)
เชื้อ เอช.ไบโลไร ทำให้กระเพาะอาหารมีการหลั่งกรดมากกว่าปกติ
จนทำลายผนังเยื่อบุกระเพาะอาหาร และลำไส้
จนทำให้เป็นแผลที่เกิดบนเยื่อบุกระเพาะอาหารและลำไส้ส่วนต้น
และยังเป็นปัจจัยเสี่ยงอันหนึ่งในการเกิดโรคมะเร็งกระเพาะอาหาร

จะทราบได้อย่างไรว่าติดเชื้อ เอช.ไบโลไร......วิธีการแบบเดิม ใช้วิธีการส่องกล้อง
เข้าไปในกระเพาะอาหารผ่านทางปากที่เรียกว่า Gastroscopy
แล้วตัดเนื้อเยื่อบุกระเพาะมาตรวจหาเชื้อ ปัจจุบันมี วิธีแบบใหม่เรียกว่า Urea breat test
C-14 หรือการตรวจโดยผ่านลมหายใจ ซึ่งเป็นวิธีที่สะดวก รวดเร็ว มีความแม่นยำ ปลอดภัย
คนไข้ไม่ต้องเจ็บตัว วิธีการโดยให้คนไข้กินยูเรียแคปซูล (Urea Capsule) มีลักษณะคล้ายยาเม็ด
และรอประมาณ 20 นาที หากในกระเพาะอาหารของคนไข้มีเชื้อ เอช.ไบโลไร
เชื้อนี้จะมีการผลิตเอนไซน์ ยูรีเอส
ไปเปลี่ยนยูเรียให้เป็นก๊าซคาร์บอนไดออกไซด์และก๊าซแอมโมเนีย
โดยก๊าซจะถูกขับออกมาทางลมหายใจ การตรวจวิธีนี้จะเชื่อได้ว่าผู้ป่วยมีเชื้อ
เอช.ไบโลไรในประเพาะอาหารและลำไส้หรือไม่
ช่วยให้แพทย์ได้วางแผนในการรักษาโรคได้อย่างมีประสิทธิภาพ
เมื่อพบว่ามีการติดเชื้อนี้จริงแพทย์จะทำการกำจัดเชื้อ
โอกาสที่จะกลับมาเป็นแผลในกระเพาะอาหารซ้ำอีกลดลงไปอย่างมาก
และมีโอกาสหายขาดทำให้ผู้ป่วยไม่ต้องทนทุกข์ ทรมาน
และยังลดโอกาสเสี่ยงต่อการเกิดโรคมะเร็งกระเพาะอาหารอีกด้วย

2) น้ำไขสันหลังคั่งในโพรงสมอง

สมองของคนเราไม่ใช่เป็นแค่ก้อนเนื้อ ก้อนไขมันตัน ๆ สักก้อน หากแต่มันจะมีโพรงอยู่ตรงกลาง
เราเรียกมันว่า “โพรงสมอง” ส่วน “น้ำไขสันหลัง (Cerebrospinal fluid) คือ
น้ำที่สร้างขึ้นในโพรงสมอง และห่อหุ้มทั้งสมองและไขสันหลังของเราไว้ หน้าที่หลักของมันก็คือ
นำอาหารไปเลี้ยงสมอง และ รับเอาของเสียจากสมองไปทิ้ง
นอกจากนี้ยังทำตัวเป็นฉนวนลดแรงกระแทกต่อสมองที่อาจจะเกิดขึ้นเวลาที่หัวหรือหลังของเราถูกกระทบกระเทือนด้วย

โรคนี้ถ้าเกิดในเด็กที่กระหม่อมยังไม่ปิด หรือตะเข็บกะโหลกยังไม่สมานสนิท กะโหลกก็ยังพอขยายได้
แต่นานเข้าก็จะทำให้เนื้อสมองบาง ลง ๆ หัวก็จะโตขึ้น ๆ กลายเป็นเด็กหัวบาตร หรือ
หัวแตงโมอย่างที่เห็น ๆ กันอยู่

แต่ถ้าเกิดในเด็กโต วัยรุ่น หรือผู้ใหญ่ กระหม่อมปิดแล้วตะเข็บกะโหลกก็สมานสนิทแล้ว
กะโหลกขยายไม่ได้อีกแล้วก็จะมีอาการปวดหัว ชักหมดสติ และเสียชีวิตได้
เพราะความดันในกะโหลกศีรษะ
หรือความดันของน้ำไขสันหลังที่เพิ่มสูงขึ้นจากการคั่งของน้ำไขสันหลัง
ซึ่งต้องการรักษาช่วยเหลือให้ทันท่วงที

ภาวะน้ำไขสันหลังคั่งในโพรงสมองในผู้สูงอายุ
อาจจะเรียกได้ว่าเป็นการคั่งของน้ำไขสันหลังแบบค่อยเป็นค่อยไป เกิดขึ้นจากความเสื่อมแห่งสังขาร
คือ เกิดจากการไหลเวียนของน้ำไขสันหลังที่เลวลง ไม่ถึงกับอุดตัน
แต่ไหลไม่คล่องเหมือนเดิมประกอบกับตัวกรองน้ำไขสันหลังกลับเข้าเลือดดำที่หลอดเลือดดำตรงผิวสมองก็ทำงานได้ไม่ดีเหมือนเดิม
อาจจะเพราะใช้งานมานานมีตะกรัน ตะกอนมาอุดตัน
ทำให้น้ำไขสันหลังคั่งอยู่ในโพรงสมองได้วันละเล็กวันละน้อย
จนทำให้โพรงสมองขยายโตขึ้นทีละน้อยจนเบียดเนื้อสมองได้ในที่สุด
เป็นเพราะภาวะน้ำไขสันหลังคั่งในโพรงสมองชนิดที่เกิดในผู้สูงอายุ น้ำเกิดอย่างช้า ๆ
ค่อยเป็นค่อยไปจึงทำให้ร่างกายทนการเปลี่ยนแปลงที่ค่อยเป็นค่อยไปนี้ได้นานกว่าการคั่งของน้ำไขสันหลังในกรณีอื่นๆ

อย่างไรก็ดีเมื่อถึงจุดหนึ่งอาการผิดปกติก็ย่อมปรากฏให้เห็น

อาการของภาวะน้ำไขสันหลังคั่งในโพรงสมองในผู้สูงวัยที่สำคัญ ไม่ใช่ปวดหัว ไม่ใช่ลมชัก
แต่เป็นอาการการทำงานของสมองที่เปลี่ยนไป ความจำที่แย่ลง การเดินที่ผิดปกติ เดินลำบาก หรือ
เดินไม่ได้ดี ล้มบ่อย มีอาการเกร็ง อาการสั่นของแขน ขา คล้ายคนเป็นโรคพาร์กินสัน
กลั้นปัสสาวะไม่อยู่ คล้ายคนที่ต่อมลูกหมากโต เนื่องจากอาการคล้ายโรคอื่น ๆ
จึงทำให้โรคนี้ถูกมองข้ามไป การวินิจฉัยในปัจจุบันทำได้โดยตรวจสมองด้วย MRI brain scan
ตรวจดูขนาดของโพรงสมอง ตรวจวัดการไหลเวียนของน้ำไขสันหลัง
วัดความเร็วการไหลของน้ำไขสันหลังในโพรงสมอง
ไปจนถึงการเจาะไขสันหลังเพื่อวัดความดันน้ำไขสันหลังโดยตรง เอาน้ำไขสันหลังออกมาตรวจ
และทดลองระบายน้ำไขสันหลังทิ้ง 40-80 ซีซี
หากความดันน้ำไขสันหลังสูงกว่าปกติและเมื่อระบายน้ำไขสันหลังออกเสียบ้าง อาการต่าง ๆ ก็ดีขึ้น
เช่น เดินดีขึ้น สั่นน้อยลง เกร็งน้อยลง
อย่างนี้ก็ทราบได้เลยว่าเกิดภาวะน้ำไขสันหลังคั่งในโพรงสมอง

สำหรับการรักษา สมัยนี้ก็ไม่ยากเลย
เพียงแค่เปลี่ยนทางเดินของน้ำไขสันหลังจากที่มันจะต้องไปดูดซึมกลับที่ผิวสมองเพียงที่เดียว
ให้ไปดูดซึมกลับโดยเยื่อบุช่องท้องอีกแรงหนึ่งเท่านี้ก็เรียบร้อย หลังการรักษาที่ถูกต้องและทันเวลา
คนไข้จะสามารถกลับมาใช้ชีวิตที่เป็นปกติได้อีกนาน

3) เส้นประสาทที่ 7 อักเสบ (Bell’s palsy)

จะมีอาการคิ้วตกลง, เปลือกตาตกลง, มุมปากตก, ปิดตาไม่สนิท ทำให้ตาแห้ง, ชาลิ้น, หูอื้อ,
เคี้ยวแล้วน้ำลายไหลเพราะปิดปากไม่สนิท สาเหตุเกิดจากการอักเสบของเส้นประสาทเส้นที่ 7
ที่ควบคุมกล้ามเนื้อใบหน้า โดยอักเสบจากเชื้อไวรัส มีหลักฐานพบว่ามักเป็นจากเชื้อ Herpes
simplex virus (HSV) หรือ เริม หรือร้อนในที่ทำให้เกิดแผลในปาก และอวัยวะเพศ
นอกจากนี้อาจเป็นจากเชื้ออื่น ๆ เช่น งูสวัด การอักเสบทำให้เส้นประสาทบวม
มีผลทำให้เส้นเลือดเล็ก ๆ ที่เลี้ยงเส้นประสาทส่งเลือดไปเลี้ยงเส้นประสาท ไม่ได้
รบกวนการทำงานของเส้นประสาท ทำให้ไม่สามารถควบคุมกล้ามเนื้อใบหน้าให้ทำงานได้
คือกล้ามเนื้อที่ใช้ปิดตาและยิ้ม

การรักษา.....ให้ยาลดอักเสบ (prednisolone) ประมาณ 1-2 สัปดาห์ และยาต้านไวรัส เช่น
Acyclovir, Valacyclovir, Falciclovir ถ้าอาการเริ่มดีขึ้นในสัปดาห์ที่
3โอกาสหายสนิทสูงมาก แต่มี
คนไข้จำนวนเล็กน้อยที่มีอาการอ่อนแรงของกล้ามเนื้อเหลืออยู่เล็กน้อยถึงปานกลาง
จากสถิติพบว่าโอกาสเป็นซ้ำ มีประมาณ 7-15 %

- จัดสัมมนาวิชาการ ให้ความรู้กับประชาชน 3 ครั้ง ดังนี้

ครั้งที่ 1 งานสัมมนาในหัวข้อ “รู้เท่าทัน......อัมพาตเฉียบพลันจากไขมันตัวร้าย”

วันที่ 12 กุมภาพันธ์ 2554 ณ. ห้องสยามมกุฎราชกุมาร อาคารเฉลิมพระบารมี ๕๐ ปี

ครั้งที่ 2 งานสัมมนาในหัวข้อ “รวมเรื่องปวด ๆ ของคนปวดข้อ (กระดูก)”

วันที่ 30 เมษายน 2554 ณ. ห้องประชุมชั้น 10 อาคารซี โรงพยาบาลรามคำแหง

ครั้งที่ 3 งานสัมมนา ในหัวข้อ “เมื่อโรคหลอดเลือดหัวใจตีบมาเยือน & รับมือโรคหลอดเลือด

หัวใจตีบโดยไม่ต้องผ่าตัด” วันที่ 30 กรกฎาคม 2554 ณ. ห้องประชุมชั้น 10 อาคารซี

โรงพยาบาลรามคำแหง

- กิจกรรมเพื่อสังคม

- บริจาคเงินสมทบทุนช่วยผู้ประสบภัยภาคใต้ร่วมกับโครงการ อสมท. ร่วมใจผู้ประสบภัยน้ำท่วม

เมื่อวันที่ 4 เมษายน 2554

- ออกหน่วยแพทย์ฉุกเฉินช่วยผู้ประสบภัยน้ำท่วมที่ศูนย์พักพิงการกีฬาแห่งประ เทศไทย (กกท)
ตั้งแต่วันที่ 25 ตุลาคม – 30 พฤศจิกายน 2554

ปัจจัยภายนอกที่อาจมีผลต่ออุตสาหกรรม

1. กฎหมาย (Legal)

ปัจจุบันกฎหมายประกันสังคมได้พัฒนาไปอย่างรวดเร็ว แนวโน้มของกฎหมายฉบับนี้มีแนวโน้ม

ที่จะพัฒนาให้ผู้ป่วยสามารถรักษาในโรงพยาบาลเอกชนที่มีคุณภาพการรักษาพยาบาลที่ดีขึ้นกว่าปัจจุบัน
เนื่องจากแนวโน้มที่สูงขึ้นของจำนวนเงินที่โรงพยาบาลได้รับ
และการมีอิสระในการเลือกโรงพยาบาลที่เข้ารับการรักษาโดยตัวผู้ป่วยเองประกอบกับอาจมีการพิจารณาให้บริษัทประกันเอกชนเข้ามาเป็นตัวกลางดูแลระหว่างสำนักงานประกันสังคมและโรงพยาบาล
การเปลี่ยนแปลงดังกล่าวอาจเป็นโอกาส (opportunity)
ให้โรงพยาบาลเอกชนที่มีกลุ่มลูกค้าเป้าหมายอยู่ในระดับกลาง
อาจสามารถเข้ามาดูแลผู้ป่วยประกันสังคมได้ ขณะเดียวกันอาจเป็น"อุปสรรค" "(Threat)"
ของโรงพยาบาลที่มีกลุ่มผู้ป่วยเป้าหมายระดับล่าง
เนื่องจากการเข้ามาแข่งขันแย่งผู้ป่วยประกันสังคมของโรงพยาบาลกลุ่มผู้ป่วยเป้าหมายระดับกลาง

2. ภาวะเศรษฐกิจของประเทศไทย (Economical Factor)

เศรษฐกิจไทยในปี 2554 ช่วงเดือนมกราคม ถึง กันยายน มีการขยายตัวที่ดีขึ้นต่อเนื่องจากปี 2553
แต่ในไตรมาสที่ 4 เกิดมหาอุทกภัยในหลายจังหวัดในประเทศไทย
ทำให้การผลิตบางส่วนต้องหยุดชะงักชั่วคราว
ส่งผลกระทบเพิ่มเติมต่อการส่งออกที่เริ่มชะลอตัวจากความอ่อนแอของเศรษฐกิจโลก
อย่างไรก็ดีการหดตัวดังกล่าวเป็นเพียงระยะสั้นและเริ่มเห็นสัญญาณการฟื้นตัวของหลายอุตสาหกรรม
รวมทั้งการส่งออกแล้วในเดือนมกราคม 2555
สำหรับธุรกิจโรงพยาบาลก็ได้รับผลกระทบจากเหตุการณ์ดังกล่าวในช่วงไตรมาสที่ 4 บ้าง ในปี
2554 เฉพาะโรงพยาบาลรามคำแหงมีอัตราเจริญเติบโต
ทางด้านรายได้ของการรักษาพยาบาลเพิ่มขึ้น 5.59 % บริษัทย่อยเพิ่มขึ้น 7.52 %
ถ้าพิจารณางบรวม รายได้เพิ่มขึ้น 5.63 %

สถานภาพในการแข่งขันของบริษัท (Competitive Environment)

ก. ความยากง่ายของผู้ที่จะเข้ามาเป็นคู่แข่งรายใหม่ ( Entry Barrier )
คู่แข่งรายใหม่ที่จะเข้ามาใน

อุตสาหกรรมโรงพยาบาลเอกชนเกิดขึ้นได้ค่อนข้างยากเพราะ

- อุตสาหกรรมโรงพยาบาลเอกชนใช้เงินลงทุนสูง

- ต้นทุนของการเริ่มผลิตสูง (start up cost) เช่น ค่าใช้จ่ายด้านบุคลากรและเครื่องมือแพทย์

- การหาแพทย์และชักจูงแพทย์ที่มีคุณภาพดีเข้ามาทำงานในโรงพยาบาลเอกชนเปิดใหม่ทำได้ยาก

ข. สินค้าทดแทน (Substitute Product)

ปัจจุบันโรงพยาบาลของรัฐเริ่มมีการพัฒนาตัวเองเพื่อแข่งกับโรงพยาบาลเอกชน เช่น
การมีคลีนิคพิเศษให้บริการในช่วงหลังเวลาทำงานของแพทย์ในโรงพยาบาลของรัฐและโครงการบัตรทองรักษาฟรี
อย่างไร

ก็ตามการให้บริการดังกล่าวยังติดขัดในเรื่องของระบบราชการที่ไม่คล่องตัว
หรือคุณภาพของการรักษา

สินค้าทดแทนอย่างอื่น เช่น ร้านขายยา, คลินิก
อาจมีผลกับโรงพยาบาลเอกชนที่มีกลุ่มลูกค้าเป้าหมายระดับกลางและระดับล่าง
อย่างไรก็ตามพฤติกรรมผู้บริโภคของผู้ป่วยมีแนวโน้มที่จะเลือกหาบริการด้านสุขภาพที่ดีขึ้นภายใต้ราคาที่ยุติธรรม

ค. อำนาจต่อรองของผู้ซื้อ (Power of Buyer)

อำนาจต่อรองผู้ซื้อในอุตสาหกรรมโรงพยาบาลเอกชนนั้นเริ่มสูงขึ้น เนื่องจาก

- จำนวนผู้ป่วยใช้บริการเอกชนค่อนข้างมาก

- การเปลี่ยนการรักษาไปโรงพยาบาลเอกชนอื่นทำได้ง่าย และต้นทุนไม่สูง

- สื่อสารมวลชนและองค์การต่าง ๆ ของรัฐบาลและเอกชน พยายามเพิ่มอำนาจการต่อรองของ

ผู้ป่วยโดยการออกกฎหมาย กฎระเบียบ เพื่อเพิ่มสิทธิของผู้ป่วย

- การแข่งขันที่รุนแรงของอุตสาหกรรมโรงพยาบาลเอกชนทำให้ผู้ป่วยมีอำนาจการต่อ

รองสูงขึ้น ปัจจุบันมีการแข่งขันทางด้านราคาพอสมควร

ง. อำนาจการต่อรองของผู้ขาย (Power of Supplier)

อำนาจการต่อรองของผู้ขายในอุตสาหกรรมโรงพยาบาลค่อนข้างต่ำ เนื่องจาก

- มียาและเวชภัณฑ์เลียนแบบมากมายทั้งในและนอกประเทศ

- โลกาภิวัตน์ (Globalization) ทำให้การสรรหายาและเวชภัณฑ์ที่มีราคาถูกจากภายใน

ประเทศ ทำได้ง่ายขึ้น

- มีการแข่งขันอย่างรุนแรงในกลุ่มผู้ขาย

- เป็นการยากที่ผู้ขายจะขยายตัวเข้าสู่โรงพยาบาลเอกชน

จ. คู่แข่งในอุตสาหกรรม (Competitor)

  การกำหนดตัวคู่แข่งขันในอุตสาหกรรมโรงพยาบาลนั้น พิจารณาจากประเด็นใหญ่ ๆ 2 อย่าง คือ

  1. ตำแหน่งที่ตั้งของโรงพยาบาล

2. กลุ่มลูกค้าเป้าหมายของโรงพยาบาล ซึ่งเชื่อมโยงถึงราคาสินค้า และบริการที่ผู้ป่วยต้องรับ

ภาระโดยพิจารณาจากที่ตั้งของโรงพยาบาลที่ใกล้เคียงกัน กลุ่มลูกค้าเป้าหมายระดับใกล้เคียงกัน
และลักษณะของการรักษาพยาบาลที่คล้ายคลึงกัน สรุปได้ว่าโรงพยาบาลที่เป็นคู่แข่งของบริษัทฯ ได้แก่
โรงพยาบาลดังต่อ

ไปนี้ (เรียงตามส่วนแบ่งการตลาดจากมากไปน้อย)

1. โรงพยาบาลกรุงเทพ ขนาด 550 เตียง ตั้งอยู่ที่ซอยศูนย์วิจัย เป็นผู้นำตลาด

2. โรงพยาบาลรามคำแหง ขนาด 486 เตียง ตั้งอยู่ริมถนนรามคำแหง หัวหมาก

1.  3. โรงพยาบาลพระราม 9 ขนาด 300 เตียง ตั้งอยู่ที่ถนนพระราม 9

4. โรงพยาบาลลาดพร้าว ขนาด 200 เตียง ตั้งอยู่ริมถนนลาดพร้าว ช่วงซอยมหาดไทย

5. โรงพยาบาลเวชธานี ขนาด 350 เตียง ตั้งอยู่ริมถนนลาดพร้าว ใกล้สี่แยกบางกะปิ

6. โรงพยาบาลปิยะเวท ขนาด 350 เตียง ตั้งอยู่ริมถนนพระราม 9

7. โรงพยาบาลเปาโลสยาม ขนาด 350 เตียง ตั้งอยู่ริมถนนสุขาภิบาล 1

โอกาสและอุปสรรคต่อบริษัท (Opportunity and Threat)

โอกาส (Opportunity)

  1. เนื่องจาก บริษัทฯ ได้ลงทุนในโรงพยาบาลเอกชนกว่า 14 แห่ง
  ประกอบกับการมีความสัมพันธ์ที่ดี

กับบริษัทโรงพยาบาลเอกชนอีกหลายแห่ง ทำให้มีโอกาสขยายธุรกิจเข้าไปสู่การเป็นผู้ขาย
(Supplier) ทางด้านยาและเวชภัณฑ์ทางการแพทย์ได้ ตั้งแต่ปลายปี 2547
บริษัทได้ขายเวชภัณฑ์และอุปกรณ์ทางการแพทย์บางอย่างแล้ว และประสบผลสำเร็จดี

2. กฎหมายประกันสังคมที่มีแนวโน้มให้สวัสดิการแก่ผู้ป่วยประกันตนดีขึ้นเนื่องจากการเพิ่มจำนวน

เงินต่อหัวที่จ่ายให้โรงพยาบาล ทำให้บริษัทฯ อาจสามารถมีฐานลูกค้าที่กว้างขึ้น

3. จากการที่มีการลงทุนต่อเนื่องในโรงพยาบาลเอกชนหลายแห่ง
ทำให้ได้รับความไว้วางใจจากกลุ่มแพทย์ที่มีคุณภาพ ทำให้การเปิดโรงพยาบาลใหม่ทำได้ง่ายขึ้น

4. ปัจจุบันบริษัทไม่มีปัญหาด้านบุคคลากร เช่น แพทย์, พยาบาล, เภสัชกร, เทคนิคการแพทย์,

รังสีเทคนิค บริษัทจึงได้พัฒนาคุณภาพของพนักงานให้ดีขึ้นได้อย่างต่อเนื่อง

อุปสรรค (Threat)

1.  อำนาจการต่อรองของลูกค้า (Buyer) สูงขึ้นมากในปัจจุบัน
    ความผิดพลาดในการรักษาพยาบาล

แต่ละครั้งมีโอกาสนำไปสู่การทำลายภาพลักษณ์ของบริษัทฯ (เช่น
ข่าวการรักษาพยาบาลที่ผิดพลาดในหนังสือ

พิมพ์) ซึ่งจะส่งผลต่อภาพลักษณ์ของโรงพยาบาล อาจทำให้จำนวนผู้ป่วยของโรงพยาบาลลดลงได้

2.  เนื่องจากการแข่งขันที่รุนแรงของคู่แข่งในอุตสาหกรรมจะรุนแรงขึ้นเรื่อย ๆ การตลาด
    (marketing)

จะมีความสำคัญมากขึ้น ปัจจุบันบริษัทได้ปรับปรุงแผนการตลาดได้อย่างเหมาะสม เช่น
การออกหนังสือวารสารของโรงพยาบาลเกี่ยวกับโรคภัยไข้เจ็บ และแนะวิธีรักษาพยาบาล
การทำการโฆษณาในที่สาธารณะชนให้มากขึ้น

(1) การจัดการผลิตภัณฑ์หรือบริการ

  (ก) กำลังการผลิต

  ------------------------------------------ --------- --------- ---------
  กำลังการใ กำลังการให้บริการเต็มที่                2554      2553      2552

  ผู้ป่วยใน (จำนวนเตียง) / วัน                    486       486       486

  ผู้ป่วยนอก (จำนวนคน) / วัน                     2,500     2,500     2,500

  ปริมาณการให้บริการจริง                                             

  ผู้ป่วยใน / วัน                                245.0     247.8     244.4

  ผู้ป่วยนอก / วัน                               1,516     1,527     1,601

  อัตราการให้กำลังการให้บริการผู้ป่วย (Occupancy                         
  rate)                                                          

  ผู้ป่วยใน (%)                                 50.4      51.0      50.3

  ผู้ป่วยนอก (%)                                60.6      61.1      64.0

  อัตราการเพิ่ม (ลด) ของปริมาณการให้บริการ                             

  ผู้ป่วยใน (%)                                 (1.2)     0.7       (5.3)

  ผู้ป่วยนอก (%)                                (0.8)     (2.9)     (8.6)
  ------------------------------------------ --------- --------- ---------

วัตถุดิบและผู้จำหน่ายวัตถุดิบ

วัตถุดิบที่สำคัญสำหรับโรงพยาบาลเอกชน คือ

1. แพทย์

  2. ยาและเวชภัณฑ์

1. แพทย์ ถือว่าเป็นวัตถุดิบที่สำคัญมากสำหรับธุรกิจโรงพยาบาล
โรงพยาบาลรามคำแหงมีเฉพาะแพทย์ผู้เชี่ยวชาญเฉพาะโรคเท่านั้นและมีจำนวนมากในแต่ละแผนก

  2. ยาและเวชภัณฑ์ ถือว่าเป็นวัตถุดิบที่มีความสำคัญมากสำหรับธุรกิจโรงพยาบาลเช่นเดียว

กับแพทย์ แต่ยาและเวชภัณฑ์สามารถที่จะหาซื้อได้ทั่วไปในท้องตลาด ทั้งนี้เนื่องจากผู้ขาย
(Supplier) มีจำนวนมาก มีให้เลือกทั้งชนิดผลิตในประเทศ (Local) หรือผลิตต่างประเทศ
(Original) ถ้าผลิตภายในประเทศจะมีราคาถูกกว่าผลิตจากต่างประเทศ
แต่คนไข้บางรายก็มีความจำเป็นต้องใช้วัตถุดิบที่ผลิตจากต่างประเทศสำหรับ

โรงพยาบาลรามคำแหงจัดซื้อยาและวัตถุดิบจากบริษัทที่จัดจำหน่ายทั่ว ๆ
ไปไม่มีการผูกขาดในสินค้าดังกล่าว ผู้ขายรายใหญ่ในปัจจุบันได้แก่

บริษัท เอฟ อี ซิลลิค จำกัด สั่งซื้อประมาณ 24.88 % ของจำนวนที่สั่งซื้อทั้งหมด

บริษัท ดี เค เอส เอช จำกัด สั่งซื้อประมาณ 21.70 % ของจำนวนที่สั่งซื้อทั้งหมด

  นอกจากนี้ยาบางชนิดทางโรงพยาบาลยังสามารถหาซื้อได้จากบริษัทในเครือ คือ บริษัท สหแพทย์

เภสัช จำกัด ทำให้โรงพยาบาลสามารถลดต้นทุนขายได้ แต่ปริมาณที่สั่งซื้อไม่มากนักประมาณ 0.57
% ของจำนวนที่สั่งซื้อทั้งหมด ทั้งนี้เพราะยาที่สหแพทย์ขายเป็นยาที่ผลิตในประเทญศไทยเท่านั้น
แต่มีโรคบางชนิดจำเป็นจะต้องอาศัยยาที่ผลิตจากต่างประเทศ จึงต้องสั่งซื้อจากบริษัทอื่น

(ข) ขั้นตอนและเทคโนโลยีการผลิต

ส่วนใหญ่ทางโรงพยาบาลจะใช้เครื่องมือทางการแพทย์ที่ทันสมัย ซึ่งจะต้องสั่งซื้อจากต่างประเทศ
เช่น ประเทศญี่ปุ่น, เยอรมัน, สหรัฐอเมริกา
ถ้าเครื่องมือเหล่านี้มีปัญหาทางบริษัทจะส่งคนมาดูแลและซ่อมแซมให้
หรือให้บริษัทที่เป็นตัวแทนจำหน่ายในประเทศไทยเป็นผู้ดำเนินการให้

ผลกระทบต่อสิ่งแวดล้อม

- การควบคุมโดยหน่วยงานรัฐ

หลังจากขั้นตอนการรักษาพยาบาลจะมีวัสดุใช้แล้ว เช่น สำลี, ผ้าก๊อซ, สายยาง ฯลฯ ที่มีเลือด

น้ำเหลือง ของผู้ป่วยติดอยู่
สิ่งเหล่านี้จะต้องเก็บใส่ถุงสีแดงให้เรียบร้อยก่อนที่จะส่งต่อให้รถเก็บขยะนำไปทิ้งซึ่งเป็นการบ่งบอกว่าเป็นของเหลือใช้จากโรงพยาบาลที่สามารถแพร่เชื้อไปสู่บุคคลภายนอกได้
เป็นการส่ง

สัญญาณให้บุคคลภายนอกรู้ว่าสิ่งที่อยู่ในถุงนั้นต้องระมัดระวัง
นอกจากนี้ทางโรงพยาบาลยังมีบ่อบำบัดน้ำเสีย 2 บ่อ เพื่อกำจัดน้ำเสียก่อนออกไปสู่ภายนอก

  - ประวัติการกระทำผิดและแนวทางแก้ไข(ถ้ามี)

  ไม่เคยมีประวัติการกระทำผิด